
Αρσιγαςϊ 

Ὀιγ ςἴοιπθ σἰγμςεῖμ[Γθς Πὰνθ Όθ6εη α ἴοοι Το: ἴπθ «οπῖΓο απα Πιμπιαηἰζαϊίοη Οἱ «ραςθ σἶπεθῬ ρΓΘΠἰςΙοΙΥ. Τή6 ςσἴοης 
5 µ5θ6α ας Ν/6|| ας ΠΓθ ἵο «ΠΏαρθ απα ι{]ζςθ ἴμα παϊιμΓαἱ οην]γοηπιθηϊῖ οἱ Πµπ]αηῃς. ΤΠθ «ραςθ ἴ[μαϊ Πας Ώ6θη 
«Παρθα ὈΥ αγ ςσἴοπε οοηςϊγμοϊίοης Ώθ6εοπ]ες α ρίαςθ ΝΠΘΓΘ ἴπς «ρεσία γ6]αῖίοης Ὠαΐννθεη ἴπε ςοοϊἰθεῖίες Πα 
Ἰηθίγ ΠαϊμΓα| θην]γοηπιθπῖ ἀθνθίορ, ννιθΓθ ἴπο ῥρθορἱθ ἰπῖθογνθπθ απα οΓθαῖςθ ΠίοΓο-ΘηνΙγοηπιθηϊΐς αΠα 
πιἰογος|ἰηιαῖθς. Τη6ςθ Γο]αζἰοηςηίἰρς ασεουµίγθ πιθαΠἰηρ νΠίη α ΄ομ[ἴμΓαδ”, ΟΓ ΠΙΒΗΥ “ομ[ίμγας”, νπθη ΠΙΟΓΘ ἴπαη 
οηθ6 εοπηπιιΠίἴγ εοθχἰσῖς ἴη ἴμθ «ρας6. ΤΠ6ςςθ ει/ίωΓα| ρθει/ἱαΠΜίθς αΠα Ιοσαϊΐοης 4Γ6 αἰςο Αθ ἵο ἴμς {αοϊ ἴπαῖ ἴῃθ 
ΠαΠιθς αΠα ἴθεπηίσαί ἴθιγπις ἴΠμαϊ ΓδίθΓ ἴο ἴπΠθ ναΓίουμς µς56ς οἱ αΓγ ςἴοπς (αγ ςἴοπο: ρἰθῖΓα 5Θεςο) αἰ6ι ΤΓοιηι 
ρίαςς ἴο ρἰ8ς6. 


Οι ξερολιθικές κατασκευές αποτέλεσαν απὀ την προϊστορία ένα εργαλείο για τον έλεγχο και τον 
εξανθρωπισµό του χώρου. Η πέτρα χρησιμοποιήθηκε όπως και η Φωτιά για την διαµόρφωση και την 
αξιοποίηση του Φυσικού περιβάλλοντος των ανθρώπων. Ο χώρος που έχει διαπλαστεί απὀ ξερολιθικές 
κατασκευές, γίνεται τόπος ὀπου αναπτύσσονται οι ειδικές σχέσεις ανάµεσα στις κοινωνίες και στο Φυσικό 
τους περιβάλλον, ὀπου οι άνθρωποι παρεμβαίνουν και δημιουργούν µικροπεριβάλλοντα και μµικροκλίµατα. 
Οι σχέσεις αυτές αποκτούν έννοια µέσα στα πλαίσια ενός «πολιτισμού», ή πολλών «πολιτισμών», όταν στο 
χώρο συνυπάρχουν περισσότερες απὀ µια κοινότητες. Στις πολιτισμικές αυτές ιδιαιτερότητες και 
εντοπιότητες οφείλεται, άλλωστε, καιτο ότι απὀ µέρος σε µέρος διαφέρουν οι ονομασίες και οι τεχνικοί ὁροι 
που αναφέρονται στις διάφορες χρήσεις της ξερολιθιάς (« ἑερή λιδιά »: ρἰθῖΓα «6εςο. 


Όπως συμβαίνει µε όλα τα ανθρώπινα έργα, οι ἐξερολιθικές κατασκευές δημιουργούν έννοιες, 
σύμθολα και σημασίες, που µε τη σειρά τους, μετατρέπουν τους χώρους σε τοπία. Αυτός είναι ο λόγος για 
τον οποίο στη σηµερινή Ευρώπη τα τοπία θεωρούνται πολιτισμική Κληρονομιά. Η διαδικασία μετατροπής 
χρηστικών κτισμάτων σε τµήµατα της πολιτισμικής παράδοσης ενός τόπου ονομάζεται «ραϊγπιοηίαιἰσαϊἴίοη» 
και συνοδεύεται απὀ τη δηµιουργία πλαισίου νοµικής και θεσµικής προστασίας τους. Διαπιστώνουμε, έτσι, 
τόσο στην Ευρωπαϊκή Ένωση όσο και αλλού, ότι και οι αστικοποιηµένες ακόµα κοινωνίες αναζητούν τους 
τρόπους που θα τους επιτρέψουν να διασώσουν τις έννοιες και τα σύμβολα, που γεννήθηκαν στο παρελθόν 
απὀ τη διαπάλη ανθρώπου και Φύσης για την επιβίωση του µέσα στα ποικίλα Φυσικά περιβάλλοντα. 


Στο σηµείο αυτό αξίζει να αναφερθεί ότι η μεσογειακή φύση, µέσα στην οποία ζούμε, ήταν πάντα ιδιαίτερα 
σκληρή µε τους ανθρώπους. Στη µακρά διάρκεια των αιώνων, κοινότητες ανθρώπων σμµίλεψαν τις πλαγιές 
ανεβαίνοντας προς τις κορυφές, καθώς ἑελάκκωναν και ἑεπέτριζαν, κατασκευάζοντας στενόµακρα χωράφια 
(ταύλες, λουριά) που τα στήριζαν µε πεζούλες (βαστάδια), πίσω απὀ τις οποίες μάζευαν τη γόνιµη γη και 
παγίδευαν τη ροή της βροχής. Ανάλογες είναι και οι διαμορφώσεις που γίνονται στα µικρά οροπέδια, στις 
καρστικές πολιάνες και στους κάµπους: οι άνθρωποι ξεπέτριζαν, ισοπέδωναν, επιχωµάτωναν, περιτοίχιζαν, 
χώριζαν τη γη σε κλήρους, παροχέτευαν τα νερά και κατασκεύαζαν καταλύματα και αποθηκευτικούς χώρους. 
Σε µεγάλες γεωγραφικές ζώνες του πλανήτη µας, χάρις στο ξερολιθικό αυτό «εργαλείο», μπόρεσε η γεωργία 
να αναπτυχθεί και να τιθασευτούν τα ρέματα και τα ξεροπόταµα, που στον τόπο µας είχαν σχεδόν όλα 
προστατευτικά ξερολιθικά τοιχώματα. 


41 


Η «Ξερή λιθιά» και το Ξερολιθικό Τοπίο 

Η τεράστια αυτή εργασία διαμόρφωσης τοπίων που απαιτούσε, εκτός απὀ εργασία και επιμονή, εμπειρική 
γνώση της υδραυλικής, της αγρονοµίας Και των δυνατοτήτων που προσφέρουν τα διάφορα μµικρό- 
οικοσυστήµατα. Δεν είχε αρκετά εκτιμηθεί απὀ τους μελετητές της πολιτισμικής παράδοσης και απὀ τους 
χωροτάκτες. Αυτό ίσως, οφείλεται στο γεγονός ότι η διαμόρφωση των αγροτικὠν χώρων (ασο/ και σα[έμς: 
αγροί και νοµές) µε τη βοήθεια της «ξερής λιθιάς» ήταν έργο γεωργοκτηνοτρόφων που δούλευαν μικρούς 
κλήρους και ἦσαν φτωχοί ἡ ακτήμονες κολήγοι. 


Η ταξινόμηση των ξερολιθικὠν κατασκευών που υιοθετήσαμε βασίστηκε τόσο σε θεωρητικές αρχές, οι οποίες 
θα αναφερθούν στη συνέχεια, όσο και σε µια σειρά παρατηρήσεων πεδίου, που έγιναν απὀ την 
διεπιστημονική ομάδα του Τµήµατος µας αλλά και των εταίρων µας στα Ευρωπαϊκά Πανεπιστήμια που 
ασχολούνται µε το θέµα από δεκαετίες. Από τις παρατηρήσεις αυτές προέκυψε ότι θα μπορούσαμε να 
χαρακτηρίσουµειττις ξερολιθικές κατασκευές ως διαχρονικά «τέχνεργα» (αγἰο[αείς). Είναι διαπιστωμένο ότι οι 
«ξερές λιθιές» χρησιμοποιήθηκαν, εγκαταλείφθηκαν και επαναχρησιµοποιήθηκαν πολλές Φορές µέσα στους 
κύκλους της ιστορίας. Η έτοιμη πέτρα εἶναι συχνά ένα ιδιαίτερα χρήσιμο υλικό που ξαναχρησιμοποιούν οι 
νόμιµοι ιδιοκτήτες, αλλά που αποτελεί και αντικείµενο κλοπής. Εκεί που υπάρχουν έτοιμες πέτρες μπορούν 
να κατασκευαστούν αρκετά γρήγορα καταλύματα, αμυντικά έργα και περίβολοι, που µε την ἴδια ταχύτητα 
διαλύονται χωρίς να αφήσουν ἴχνη και έτσι δεν γίνονται αντικείµενα φορολόγησης. Η παρουσία ξερολιθικὠν 
κτισμάτων, που συμπληρώνονταν απὀ στέγαστρα φτιαγμένα απὀ κλαδιά, Φρύγανα και καλαμιές, µας είναι 
γνωστά απὀ την ύστερη παλαιολιθική εποχή. Πολλές, άλλωστε, σύγχρονες μορφές στεγαδιών σε τίποτε δεν 
διαφέρουν απὀ τα αντίστοιχα προϊστορικά κτίσματα. Αρχαία εἶναι, επίσης, η τεχνική δημιουργίας 
γεωργοκτηνοτροφικὠν περιφερειών και περιµέτρων (Ζοπίἱπβ) µε ξερολιθικούς τοίχους, που είχαν σα στὀχο 
τους τον έλεγχο της βλάστησης χωρικά αλλά και ποιοτικά (είδη βλάστησης) και το µάντρωμα των ζώων µέσα 
σε µεγάλες εκτάσεις. 


Σε µέρη που σήµερα μένουν ακαλλιέργητα ή εἶναι ακατοίκητα, όπως συμβαίνει σε πολλές νησίδες του 
Αιγαίου και σε πολλές ορεινές ζώνες της ηπειρωτικής Ελλάδας, αλλά και ἀλλων χωρών του κόσμου, η άγρια 
βλάστηση έχει σκεπάσει τα ξερολιθικά τοπία. Η επιτόπια, όμως, έρευνα σε συνδυασμό µε τη µελέτη 
αεροφωτογραφιών, µας έδειξξ πως κάτω απὀ τη βλάστηση ({µακία) σώζονται ακόµα παλιές 
αγροκτηνοτροφικές διαρρυθµίσεις. Σε περιθωριακά νησιά όπως το Γυαλί της Νισύρου και η Χάλκη της 
Δωδεκανήσου, τεράστιοι λιθοσωροί μαρτυρούν το εντυπωσιακό ξεπέτρισµα που έκαναν οι αγρότες, στην 
αρχαιότητα και τον μεσαίωνα, στην προσπάθειά τους να δημιουργήσουν καλλιεργήσιμη γη, κάτι που 
βρίσκουμε στα νησιά της Δαλματίας. Στην Αλιμνιά της Χάλκης, στη Σαρία της Καρπάθου, στη Σύρνα της 
Αστυπάλαιας ακόµα και στη Νίμο της Σύμης, βλέπει κανείς τα ίχνη µακρόστενων χωραφιών που είτε 
ακολουθούν τα υψομετρικά επίπεδα, είτε πλαισιώνουν Φυσικά αυλάκια που έχουν κτιστεί και ισοπεδωθεί 
για να συγκεντρώνουν χώμα και υγρασία, ενώ απομένουν οι διαμορφωμένες ὀχθες και οι εγκάρσιες πέτρες 
που έκοβαν τη ροή της βροχής και την παροχέτευαν σε στέρνες και λάκκες για το πὀτισµα των ζώων. Ακόμα 
και ίχνη καταλυμάτων, ημιυπόγειων αποθηκὠν (υπόσκαπτα συμπληρωμένα µε ξερολιθικές προσόψεις) και 
αλωνιών βρίσκουμε κάτω απὀ τα βάτα και τα αγκάθια. Τα χώματα που έχουν εναποτεθεί στα χαμηλά (γοµηρ 
ΠΙ}, σε συνδυασμό µε τα χρονολογήσιµα αρχαία και ελληνιστικά κτίσματα που βρίσκονται στα σηµεία εκείνα 
και που δεν έχουν παραχωθεί, αποδεικνύουν ότι, στα νότια Δωδεκάνησα, η τεχνική της διαμόρφωσης των 
πλαγιών µε διαδοχικές σειρές απὀ πεζούλες {οι σκάλες) χρονολογούνται απὀ τα τέλη της ελληνιστικής 
εποχής, όταν τα νησιά της Ροδιακής συµπολιτείας βρίσκονταν σε ακµή. Έχουμε, άλλωστε, και αρχαία γραπτή 
μαρτυρία κατασκευής αμπελώνων µε «τράφους » στην περιοχή της Ροδιακής Περαίας. Μπορούμε, έτσι, να 
πούμε τι ορισμένα ξερολιθικά τοπία στα Δωδεκάνησα και στη νήσο Κέα (όπου, στην περιοχή της Καρθαίας, 
οι κάτω σειρές της πεζούλας είναι κτισμένα µε ισόδοµες πέτρες) είναι Και μνημεία της αρχαιότητας. 

Η µελέτη των εγκαταλελειμμένων αγροτοκτηνοτροφικὠν περιοχὠν απέδειξε πως συστηματικά οι ξερολιθικές 
κατασκευές χρησίμευαν και στον έλεγχο της ποικιλότητας της βλάστησης. Με τα τοιχία, τα φράγματα, τα 
χωρίσµατα και τα κλείσµατα δημιουργήθηκαν σε αρκετές περιπτώσεις ανθρωπογενείς οικολογικοί ῦώκοι 
(φωλιές, πἰςῃθ) για ειδικές χλωρίδες και πανίδες, σε εκτάσεις μερικών δεκάδων ἡ εκατοντάδων τετραγωνικών 
µέτρων. Το φαινόμενο αυτό παρατηρείται µε ιδιαίτερη ένταση και στις µεσόγειες ηπειρωτικές ορεινές ζώνες, 
σε νησιά και σε νησίδες. Είναι χαρακτηριστικό ότι µε τη βοήθεια ξερολιθικὠν, αρχικά, οριοθετήσεων και 
περιφράξεων, οι Έλληνες άποικοι της κεντρικής Ιταλίας (Ελαία-νει[ία) δημιούργησαν υποείδη Φυτών που 
προστατεύονται σήµερα µέσα στο πάρκο του Σιλέντο. Ένας απὀ τους λόγους για τους οποίους οι ξερολιθιές 
δημιουργούν θώκους είναι το ότι, κατά κανόνα, οι σκάλες είναι προσανατολισμένες έτσι, ώστε τα τοιχία να 
αποθηκεύουν κατά την διάρκεια της ηµέρας ηλιακή ενέργεια η οποία απελευθερώνεται τη νύκτα, 
δημιουργώντας έτσι τοπικά μικρό-κλίµατα. Στις ξερές και ηµιάγονες ζώνες, πάλι, συγκροτήματα από σκάλες 
επιτρέπουν τη συγκράτηση του χώματος και της βροχής, καθώς και την αὐξηση της υγρασίας που εἶναι 
απαραίτητη για τη βλάστηση. Σε αρκετές περιπτώσεις μάλιστα, οι πλαγιές χρησιμοποιούνται για τη συλλογή 
βροχής, που οδηγείται στα καλλιεργούμενα τµήµατα, έτσι ὡστε να τριπλασιάζεται ή και να τετραπλασιάζεται, 
τοπικά, η ποσότητα νερού. Ιδιαίτερο ενδιαφέρον παρουσιάζει και το γεγονός ότι, µε τη βοήθεια ξερολιθικὠν 
κατασκευών, δημιουργήθηκαν υγροβιότοποι µερικὠν εκατοντάδων τετραγωνικών µέτρων, όπως στην Ελιά 
της Μυκόνου και στην Καρθέα της Κέας. Πολλοί εποχικοί υδρόμυλοι λειτουργούσαν µε τα νερά της βροχής 
που συγκέντρωναν οι χείµαρροι, και είναι γνωστό ότι µέσα στις χοάνες των νερόµυλων ζούσαν υδρόβια είδη, 
όπως είναι τα καβούρια. Μικροτοπική οικολογική επέμβαση στο χώρο βρίσκει κανείς σε νησίδες όπως η 
Περγούσα της Νισύρου, όπου το ξερολιθικὀ χὠρισµμα δημιούργησε δύο πληθυσμούς σαλιγκαριών. Τέτοιοι 
µικροτοπικοί θώκοι (πἰςῃ6), ελάχιστης έκτασης, ὀπου διασώθηκαν σπόροι και δύο τρία υποκείμενα, εἶναι 
γνωστοί απὀ την έρευνα που εἶχε γίνει στους σκουπιδότοπους της Γλασκώβης, ὀπου βρέθηκαν Φυτά που 
θεωρούνταν ὁτι είχαν εκλείψει απὀ την Μ. Βρετανία. Ανάλογες περιπτώσεις συναντά κανείς µέσα στις τρύπες 
εγκαταλελειμμένων ξερολιθικὠν κατασκευών, όπου σε αρκετά µέρη, βλέπουμε να καταφεύγει η χλωρίδα των 
γκρεµών, (οἱ νορεϊαἴίοι). 


Σε όλη την περίµετρο της Μεσογείου, τόσο οι µνήµες των ηλικιωμένων όσο και τα τοπικά διαλεκτικά 
λεξιλόγια, µας πληροφορούν ὁτι ξερολιθικά συστήµατα περιτοιχισμούὐ µε την βοήθεια ανθρώπινης 
παρέμβασης, που αφαιρούσε ἡή έκαιγε τα «άχρηστα» Φυτά, οδηγούσαν σε επιλεκτική ανάπτυξη της 
βρὠώσιμης και της χρήσιµης ἀάγριας βλάστησης και στην ενίσχυση της απόδοσης των χορτολίβαδων 
(ρΓαςςσἰαΠα). Με τη συνύπαρξη του ξερολιθικού κτίσματος (τοιχία, λιθοσωροί, μάντρες, στάνες, καταλύματα) 
και της βλάστησης (σιτηρά και άλλες καλλιέργειες, οπωρώνες, αμπέλια, καλαμιές, βελανιδιές και άλλα άγρια 
δέντρα, βοσκοτόπια) µια περιοχή µε σκάλες, µε μάντρες, και µε κλείσµματα αποτελεί ένα σύνθετο 
ανθρωπογενή χώρο που λειτουργεί σαν ενδιάµεση ζώνη ανάµεσα στο οικισμό και στην άγρια φύση, όπου 
κυριαρχούν τα Φρύγανα, τα βάτα, τα αγκάθια, τα βράχια και ζουν αγρίμια και πουλιά. Αφήνοντας τα 
ξερολιθικά αυτά ορόσηµα να καταρρεύσουν, αυξάνει η απόσταση ανάµεσα στην αφιλόξενη για τον άνθρωπο 
Φύση και τους τεχνητούς χώρους των πόλεων, των αυτοκινητοδρόµων και των συγκροτημάτων θερµοκηπίων. 
Αυτό ήδη δημιουργεί προβλήματα διαχείρισης (πυρκαγιές, πλημμύρες, ανεξέλεγκτη αὐξηση βλαβερων για 
την υγεία των ανθρώπων ειδών) και περιορίζει τις φυσικές ζώνες, στις οποίες µπορεί ο πληθυσμός να έχει 
πρόσβαση. 


Επέµβαση στη βιολογική ποικιλότητα της χλωροπανίδας είναι και οι διαμορφώσεις του χώρου µε ξερολιθιές 
που επέτρεπαν τις συγκαλλιέργειες. Μία απὀ τις βασικές συγκαλλιέργειες που συναντούμε στον νησιωτικὀ 
χώρο του Αιγαίου (Λέσβος, Κέα], αλλά και στην υπόλοιπη Μεσόγειο, εἶναι εκείνη της βελανιδιάς µε τα 
διάφορα δημητριακά. Σπανιότερα, έχουµε συγκαλλιέργεια ελιάς µε λαχανικά ή και µε αμπέλια (Ιταλία). Πιο 
συχνά, τα κλείσµατα επέτρεπαν απλώς οιονεί συγκαλλιέργειες αμπέλου ή οπωροφόρων µε βρώσιμα άγρια 
χόρτα: στην Άνδρο, λόγου χάρη, τα λάπαθα μαζεύονται µέσα στα αμπέλια. 

Μια άλλη κατηγορία διαχείρισης του περιβάλλοντος, στην οποία πρέπει να αναφερθούμε, είναι η 
διαµόρφωση μονοπατιών στις πλαγιές και δρόμων ανάμεσα σε ξερολιθικούς τοίχους, που επιτρέπουν την 
κυκλοφορία ανθρώπων και ζώων, και που ταυτόχρονα χρησιμεύουν για τη συγκέντρωση και παροχέτευση 
των ὀμβριων στα καλλιεργηµένα ή δεντροφυτευµένα πλατώματα. Χαρακτηριστική εἶναι η περίπτωση του 
παλιού δικτύου μονοπατιών της Σκιάθου, όπου δεξιά και αριστερά απὀ τις μακριές εγκάρσιες πέτρες, που 
σαν σκαλοπάτια σταματούσαν τη ροή του νερού, υπάρχουν ανοίγματα στις ξερολιθικές μάντρες που οδηγούν 
τα νερά στα πλατώματα µε τις ελιές. Με πλάκες, βέβαια, και χωστές πέτρες έστρωναν τους δρόμους, τις 
αυλές, τις πλατείες αλλά και τον εσωτερικό περίβολο των κτηνοτροφικὠν συγκροτημάτων (Πάτμος, Λήμνος). 


Πλακόστρωτες γούρνες νερού (όπως εἶναι οι ονομαζόµενες γκιόλες της Λέσβου ἠή οι αντίστοιχες στα Παλάτια 
της Σαρίας στην Κάρπαθο), χρησιμοποιήθηκαν ευρύτατα στην Μεσόγειο για την συλλογή ομβρίων σε 
περιοχές εποχικής κτηνοτροφικής εκμετάλλευσης της χορτονοµής. Αξιοπρόσεκτη είναι η χρήση, και στην 
Ελλάδα, λιθοσωρῶών από µικρές πέτρες για την κάλυψη του εδάφους µε σκοπό την µείωση της Φυσικής 
εξάτµισης του νερού απὀ το έδαφος. Την τεχνική αυτή εφαρμόζουν σήµερα στο Ληγουριό της Κορινθίας, 
ὀπου το έδαφος κἀτω απὀ τους ελαιώνες εἶναι σκεπασµένο µε µικρές άσπρες ασβεστολιθικές πέτρες. Η 
τεχνική αυτή συναντιέται ακόμα και σε ελαιώνες που έχουν σύγχρονο αυτόματο ποτιστικὀ σύστημα. 
Ξερολιθικές κατασκευές υπάρχουν για όλες σχεδὀν τις αγρό-κτηνοτροφικές δραστηριότητες: για τη 
μελισσοκομία, για τους μεταξοσκώληκες, για το πάτηµα των σταφυλιών (ληνοί), για τη συγκέντρωση του 
ελαιοκάρπου, για την αποθήκευση σανών και καρπών. Ακόμα και πετροκάλυβα για τη Φύλαξη χιονιού και 
πάγου υπάρχουν στα ορεινά. 


Ιδιαίτερα ενδιαφέροντα είναι τα αλώνια της Άνδρου (γκάρῦια), που εἶναι κατασκευασμένα έτσι, ώστε να 
χρησιμοποιούν τον αέρα κατά την διάρκεια του λιχνίσµατος για τον διαχωρισμό του καρπού απὀ το άχυρο. 
Πολλοί, όµως, ξερολιθικοί τοίχοι, είτε απὀ µόνοι τους είτε σε συνδυασμό µε την βλάστηση που τους 
συνοδεύει, λειτουργούν ως ανεµοφράκτες, γεγονός που οδηγεί στην διαµόρφωση τοπίων ξερολιθικὠν 
«αοἰαιισ6η Τἱ6ἰά» ή ξερολιδικῶών «Ώοε8ρθ». Συνήθως, τέτοιου είδους ξερολιθικές κατασκευές έχουν δηµι- 
ουργηθεί απὀ τον άνθρωπο, σε μικρούς κάµπους και οροπέδια που πλήττονται απὀ µόνιµους τοπικούς 
ανέμους ή ρεύματα. Ένα τέτοιο κτιστό οικοσύστηµα εἰβμςεη είναι ο κάµποςτης Χίου, όπου όμως οιτοίχοι δεν 
είναι ξερολιθικοί. Η ξερολιθική κατοικία είναι παγκόσμια διαδεδομένη. Στη Γαλλία υπάρχουν ολόκληρα χωριά 
ὀπου όλα ανεξαιρέτως τα κτίσματα ἠσαν ξερολιθικά (ιµβρ6γΓοη Ὀογίες). Στην Νότια Ιταλία οι άνθρωποι 
έφτασαν να κτίζουν πόλεις (ΑΙρεγοῦεΙΙο) µε τρούλους. Ανάλογες κατασκευές συναντά κανείς και στα µέρη της 
Ανατολίας, του Καυκάσου, του Ιράκ και της Συρίας. Στην Ελλάδα, ορισμένα από τα κτίσματα αυτά 
μελετήθηκαν από τον Νίκο Μουτσόπουλο { θόλτοι της περιοχής των Καλαβρύτων, ὁρακόσπιτα Ευβοίας) ενώ, 
σε άλλα µέρη, μεικτές κατασκευές, συχνά υπόσκαπτες, κίνησαν το ενδιαφέρον των αρχαιολόγων, επειδή 
πρὀκειται για νέα χρήση αρχαίων τάφων. 


Σήµερα, οι ξερολιθικές εποχικές κατοικίες και τα συγκροτήµατα που περιλάμβαναν στέρνα, αλώνι, αχυρώνα, 
μάντρες και σταύλους (όπως είναι οι αποστροφέςτης Νισύρου, τα καλύβια, οι καθικιές, κλπ.), και βρίσκονταν 
στα εξωχώραφα, τείνουν να μετατραπούν σε εξοχικές κατοικίες, συχνά πολυτελείας (Μύκονος, Σκόπελος). Το 
γεγονός αυτό επιτρέπει τη διάσωση της µορφής αλλά, συχνά, τις βγάζει απὀ την κατηγορία των ξερολιθικὠν 
κατασκευών λόγω των επεμβάσεων που γίνονται στο εσωτερικὀ τους. Η αλλαγή χρήσης ορισμένων 
κτισμάτων δεν πρέπει να ανησυχεί στο βαθµό που διατηρούνται τα ξερολιθικά συγκροτήµατα σας τµήµατα 
ενός ευρύτερου τοπίου. Τέτοιες εξελίξεις είναι αποτέλεσµα της γενικότερης αλλαγής των χρήσεων της 
«εξοχής» και των περιοχὠν που θέλουμε µεν να κατοικούνται αλλά παραμένουν εκτός σχεδίου πόλεως. 


Στην καταγραφή των ξερολιθικὠν τεχνουργηµάτων πρέπει να περιλάβουμε και τα συμβολικά ή θρησκευτικά 
μνημεία. Λίθοι «όρια», ὀπως τα τρουλία της Καρπάθου ή οι ερµαϊκές στήλες των αρχαίων, ανήκουν στην ίδια 
κατηγορία µε τους ορθόλιθους των Κυκλάδων (Μύκονος), τους παλιούς λιθοσωρούς (λιθακιές, έρμακες) και 

τα µεγαλιθικά μνημεία της Εύβοιας (ὁρακόσπιτα) και της Μάνης. Στην κατηγορία αυτή περιλαμβάνονται και 
οι «αναὐεματίστρες» της Άνδρου, οι λιθοσωροί που δημιουργούνται πάνω από τάφους ή σε άλλο µέρος, ως 
επιμνηµόσυνη κατάρα. 


Η αναγνώριση ότι τα ξερολιθικά τοπία αποτελούν τµήµα της πολιτισμικής παράδοσης και κληρονομιάς, µας 
οδηγεί σήµερα στο να αναζητήσουμε και να απογράψουµε όλες τις κατασκευές που Φτιάχτηκαν µε ξερές 
πέτρες στο σύνολο των χωρών που συναποτελούν τον ευρύτερο Μεσογειακό χὠρο. Αυτό υπαγορεύεται και 
απὀ την έντονη απαίτηση των σύγχρονων κοινωνιών να στηρίξουν το µέλλον τους στην αξία των τόπων τους 
και στην αλληλένδετη σχέση που υπάρχει ανάµεσα στην αισθητική των τοπίων και στην ποιότητα της ζωής. 
Σε πολλά, άλλωστε, µέρη η εντοπιότητα, η επιστροφή στις «ρίζες» δηλαδή, θεωρείται αγαθό και αποτελεί 
κοινωνικό αίτημα. Στα πλαίσια αυτά παρατηρούµετη γένεση ενός πλήθους ενδιάμεσων μορφών κατασκευών 
που, άλλοτε, αναστηλὠνουν και άλλοτε, ενσωματώνουν σε σύγχρονα κτίσματα, παλιές κατασκευές που η 
εξέλιξη της γεωργίας και η µείωση των καλλιεργημένων εκτάσεων, τους αφαίρεσε τις χρηστικές τους 
ικανότητες. Αυτό τροφοδοτεί αρκετές οικονομικές ὁραστηριότητες στους κλάδους των κατασκευών, του 
τουρισμού καιτης αναψυχής. 


Κατηγορίες ξερολιθικὠν κατασκευών 

Η προβολή και ανάδειξη της πολιτισμικής κληρονομιάς στα πλαίσια µιας ευρύτερης «οικονομίας του 
πολιτισμού και της διαχείρισης της πολιτισμικής κληρονομιάς», εἶναι ένας απὀ τους διεπιστημονικούς 
ερευνητικούς τοµείς, οι οποίοι αναπτύχθηκαν την τελευταία δεκαετία σε παγκόσμιο επίπεδο και τα 
τελευταία χρόνια και στην Ελλάδα. Είναι γνωστό, τι σε τέτοιες προσπάθειες, οι διακριτοί ρόλοι των 
διαφόρων επιστημονικών γνωστικών αντικειμένων, καθώς και η διάθεση για συνεργασία μεταξύ τους, εἶναι 
τα κλειδιά, για την οικονοµικότητα και την ποιότητα των εφαρμογών. Μέσα απὀ τις διεπιστηµονικές 
προσεγγίσεις αναζητούμε όμως και την αποτελεσµατικότητα που µπορεί να µας προσφέρει η χρήση της νέας 
τεχνολογίας στην ανάδειξη και στην προβολή της κληρονομιάς ὡς κοινωνικού αγαθού. Η προβολή του 
ψηφιακού υλικού που αφορά στις ξερολιθικές κατασκευές, (Φωτογραφίες, βίντεο κλπ.) και υπάρχει στο 
αρχείο µας, αλλά καιτου υλικού που καταγράφεται τώρα ανά την Ελλάδα, απαιτεί κατ’ αρχήν την δηµιουργία 
µιας πολυµεσικής βάσης δεδοµένων που να είναι «σχεσιακή» (Γδαϊίοπα|) και να προσφέρει πρόσβαση σε 
κάθε ενδιαφερόμενο µέσα απὀ το Διαδίκτυο. Ο σχεδιασμός της πολυμµεσικής σχεσιακής βάσης δεδοµένων, 
έχει ανάγκη απὀ µια ταξινόμηση των ξερολιθικὠν κατασκευών σε κατηγορίες, ἐτσι ώστε να είναι δυνατή η 
εὐκολη και γρήγορη πρόσβαση στα στοιχεία που περιγράφουν την κάθε κατασκευή ξεχωριστά, σε χρήστες 
από διαφορετική χώρα ἡή / και από τοπική κοινωνία. Στα ελληνικά, έχουµε την τάση να χρησιμοποιούμε 
επιλεκτικά ορισμένες «καθαρεύουσες» λέξεις (αναβαθµίδες, αντιστηρίξεις) που δεν είναι κατανοητές απόὀ 
εκείνους που χρησιμοποιούν και συντηρούν τις ξερολιθικές κατασκευές. Αυτό µας οδηγεί στην καταγραφή 
της τοπικής ορολογίας και των ειδικὠν τεχνικών λεξιλογίων και στην αναζήτηση «μαστορικὠν» λέξεων, 
αντίστοιχων µε εκείνες που διαθέτουν τα ιταλικά, τα γαλλικά, τα ισπανικά, αλλά και οι άλλες γειτονικές µας 
γλὠσσες. 


Για να ταξινοµήσουµε την πληθώρα των ξερολιθικὠν κατασκευών, αναζητήσαµε κατηγορίες που να 
αντιστοιχούν στις λειτουργικές χρήσεις των γεωγραφικών χώρων. Οι λειτουργικές αυτές χρήσεις είναι: 

Η οριοθέτηση (όρια και εγκλεισμός) και η οικειοποίηση του χώρου (γαιοκτησία) 

Η κυκλοφορία και η πρόσβαση (συγκοινωνιακά δίκτυα και δίκτυα μονοπατιών, δηµόσιοι και ιδιωτικοί χώροι 
στάθµευσης ἡ αναψυχής) 

Οι παραγωγικές χρήσεις των πόρων του χώρου (χρήση Και κάρπωση-ιςσις οἳ [γιμοῖμς, της γεωργίας, της 
κτηνοτροφίας και της βιοτεχνίας) 

Η κατοίκηση, η διαμονή και η προστασία (ἀμυνα). 

Η οργάνωση και διαχείριση του χώρου, και οι νέες χρήσεις που δημιουργούνται απὀ τη διαχείριση. 

Η «Υλοποίηση » (πιαϊεΓία|ἰζαϊίοι) συμβόλων, συµβολικών χρήσεων καιτου ιερού. 

Με βάση λοιπόν τις λειτουργικές χρήσεις των διαφόρων ξερολιθικὠν κατασκευών αλλά και τις διάφορες 
παρατηρήσεις πεδίου, προτείνεται η ταξινόμηση τους σε εννέα κατηγορίες: 


Κατηγορία 1: Όρια και σύνορα 

Στην κατηγορία αυτή εντάσσονται όλες οι ξερολιθικές κατασκευές, οι οποίες χρησιμοποιήθηκαν απὀ τον 
άνθρωπο για την οριοθέτηση Και την χάραξη συνόρων στον χώρο. Για παράδειγµα θα μπορούσαν να 
αναφερθούν: τα διαχωριστικά τοιχία που περικλείουν ευρύτερες περιφέρειες, οι τοίχοι και τα κλείσµατα, οι 
διαχωριστικοί τοίχοι των κλήρων, οι περιφράξεις µε πεζούλες (αναβαθμµίδες) κ.λπ. 





Φωτογραφίες πρωὠτης κατηγορίας: Κέα, Λέσβος και Πάτμος. 


Κατηγορία 2: Ξερολιθικά τοπία 

Η κατηγορία αυτή περιλαμβάνει τα συστήµατα απὀ διαδοχικές ξερολιθικές σκάλες και πεζούλες που 
διαμορφώνουν πλαγιές, συγκροτήματα αγροτεμαχίων (λιθικά Ρος8ϱε, κτισµένους ελαιώνες και δενδρώὠώνες, 
σύνολα ξερολιθικών οικοτόπων που δημιουργήθηκαν µετά απὀ συστηματικό ξεπέτρισµα και έλεγχο της ροής 
των ὀμβριων. 


εως 
Γι 





Φωτογραφίες δεύτερης κατηγορίας: Αναπαράσταση τοπίου στην Χάλκη, Σύρνα και Λέσβο. 


Κατηγορία 3: Οδική κυκλοφορία, προσβάσεις και ανοικτοί χώροι 
Εδω εντάσσονται όλες οι ξερολιθικές κατασκευές που χρησιμοποιήθηκαν για να οργανωθεί η κυκλοφορία και 
η πρόσβαση ανθρώπων και ζώων, όπως και τα πλακόστρωτα. Οι κατασκευές αυτές περιλαμβάνουν δρόμους, 
μονοπάτια, περάσματα, γεφύρια, σκαλοπάτια, ράμπες, µόλους, λιθόστρωτους και πλακόστρωτους, 
ασκέπαστους δηµόσιους και ιδιωτικούς χώρους, αλάνες και αυλές. 

Φωτογραφίες τρίτης κατηγορίας: Πλακόστρωτη αυλή μαντριού στην Πάτμο, πλακόστρωτο µονοπάτι στην Άνδρο 
(Φωτ. Τίτου Γιοχάλα) και πλακόστρωτο μονοπάτι στην Λέσβο. 


Κατηγορία 4: Αγροτικές κατασκευές και υδραυλικά έργα (διαχείριση νερού) 

Η κατηγορία αυτή περιλαμβάνει όλες τις ξερολιθικές κατασκευές που χρησιμοποιούνται για τη γεωργία και 
για τη διαχείριση του νερού. Τέτοιες κατασκευές είναι τα αλώνια, οι αποθήκες και οι αποθηκευτικοί χώροι, οι 
τρύπες για το Φύτεμα αμπελιών, ελιών και άλλων δέντρων, οιλιθοσωροί που σκεπάζουν τις ρίζες των φυτών 
και τα µικρά κλείσµατα που περιέχουν ένα ή δύο δέντρα. Τη διαχείριση του νερού εξασφάλιζαν τα πηγάδια, 
οἱ γούρνες και οι λάκκοι, τα κανάλια του νερού, η διαµόρφωση των χειμάρρων και των ποταµων, οι 
νεροδεσιές, οι διαμορφωμένες πηγές και υδρομαστεύσεις, οι αποθήκες χιονιού ή πάγου. 

Φωτογραφίες τέταρτης κατηγορίας: Πάτμος αλώνι και αποθηκευτικός χώρος στην γωνιά χωραφιού. 


Κατηγορία 5: Κτηνοτροφικές κατασκευές 

Στην κατηγορία αυτή περιλαμβάνονται οι ξερολιθικές κατασκευές που αφορούν την κτηνοτροφία, όπως είναι 
οἱ στάβλοι, τα µαντριά, οι στάνες, οι κτηνοτροφικοί περίβολοι, τα τυροκοµεία, τα στέγαστρα των ζώων, 
σπηλιές και τρύπες διαμορφωμένες σε στεγάδια ή καταφύγια ζώων. Εδώ τοποθετούμε, επίσης, περιβόλους 
για μέλισσες, περιστερεώνες, κοτέτσια, ποτίστρες και γούρνες, διβάρια ψαριών, κτλ. 





Φωτογραφίες πέµπτης κατηγορίας: Σταβλί στην Κέα, κύφη Χάλκης και 
μελισσοθυρίδες στην Άνδρο (Φωτ. Τίτου Γιοχάλα). 

Κατηγορία 6: Κατοίκηση 

Στην κατηγορία αυτή εντάσσονται κατασκευές που χρησιμοποιήθηκαν απὀ τον άνθρωπο για κατοίκηση, όὀπως 
είναι τα σπίτια, τα καλύβια, σύνολα κατοικιών και οικηµάτων (όπως εἶναι οι αποστροφές της Νισύρου ή τα 
αντίστοιχα συγκροτήµατα της Κέας). Εδὠ περιλαμβάνονται και οι στέγες σπιτιὠν µε πλάκες, όπως και 
ορισμένα κοινοβιακά «μακρόστενα» οικήµατα (ποιςες). 





Φωτογραφίες έκτης κατηγορίας: Διαμορφωμένο σταβλί στην Κέα, σπίτι στην Αλιμνιά και Κέα. 


Κατηγορία 7: Κτίσµατα βιοτεχνιών και προβιομηχανικών δραστηριοτήτων 

Στην κατηγορία αυτή εντάσσονται όλες οι ξερολιθικές κατασκευές που χρησίµευσαν για να στεγάσουν 
βιοτεχνικές και προβιομηχανικές δραστηριότητες: φούρνοι Και καµίνια (ασβέστη, γύψου, ξυλοκάρβουνων), 
μύλοι, ληνοί, πατητήρια, ελαιοτριβεία, πλυντήρια λιναριού (λινοθρόχια ), μαλλιού, υφασμάτων, σιδεράδικα, 
κεραμιδάδικα και άλλα εργαστήρια. 





Φωτογραφίες έβδομης κατηγορίας: Ληνός στην Σύμη και ασβεστοκάµινο στην Άνδρο (Φωτ. Τίτου Γιοχάλα) 


Κατηγορία 8: Μνημεία και ιστορικά συγκροτήµατα 

Εδω τοποθετούνται οι ξερολιθικές κατασκευές που χρησιμοποιήθηκαν απὀ τον άνθρωπο για την εκδήλωση 
των θρησκευτικὠν και μεταφυσικών τους αισθημάτων, όπως και καθαρά αρχαιολογικά μνημεία. Τέτοιες 
κατασκευές είναι τα θρησκευτικά κτίσματα και μνημεία, τα µεγαλιθικά µνηµεία, ορθόλιθοι, λιθοσωροί και 
έρµακες, αρχαίες αμυντικές κατασκευές, κυκλὠπεια συγκροτήματα, ταφικά µνηµεία, μυκηναϊκές γέφυρες και 
αρχαίοι δρόμοι, κτλ. 

Φωτογραφίες ὀγδοης κατηγορίας: Αρχαία τάφρος στην Καρθέα της Κέας, στάνη δίπλα στον ελληνιστικό πύργ!ι 
και τµήµα του πύργου ενσωματωμένο σε ξερολιθική περίβολο στην Παχειά Νισύρου. 


Κατηγορία 9: Σύγχρονες ξερολιθικές και μεικτές κατασκευές 

Η κατηγορία αυτή περιλαμβάνει όλες της σύγχρονες κατασκευές που χρησιμοποιούν ξερολιθικά στοιχεία ή 
ενσωματώνουν «ξερές λιθιές». Εδὠ ταξινομούνται και οι μικτές µορφές και όλες οι καλλιτεχνικές, 
διακοσμητικές και αισθητικές χρήσεις της ξερολιθιάς. 





Φωτογραφίες ένατης κατηγορίας: Σύγχρονη ξερολιθική κατασκευή (Ώ5υ5Α). 


Συμπεράσματα 

Ως συμπέρασμα όλων όσων αναφέραμε, θεωρούμε ότι χρειάζεται η λήψη µιας σειράς µέτρων, που να 
στοχεύουν στην αξιοποίηση των ξερολιθικὠν συγκροτημάτων και κτισμάτων, και σε µια γενικότερη ανάδειξη 
της «ξερής λιθιάς». Τα µέτρα αυτά θα πρέπει να στοχεύουν στη: 

1. Διάσωση και διατήρηση των τοπίων που διαμορφώθηκαν µε ξερολιθικούς τοίχους αντιστήριξης, τα 
συγκροτήματα απὀ σκάλες και τα περιτοιχίσµατα, όπως και τα ξερολιθικά όρια που υπάρχουν στους κάµπους 
και γύρω απότις καρστικές πόλιες 

2. Προστασία και ανάδειξη της ξερολιθικής πολιτισμικής κληρονομιάς. 

3. Διατήρηση των πολιτισμικών αξιών που συνδέονται µε τη χρήση της ξερής λιθιάς Και των ξερολιθικὠν 
κατασκευών µέσα απὀ την εκπαίδευση καιτην προβολήτους. 

4. Οργάνωση της αγοράς της οικοδομικής πέτρας για να αποτραπεί η απόσπαση λίθων απὀ τα ξερολιθικά 
κτίσματα και η κλοπήτους. 

5. Δημιουργία νέων ξερολιθικὦν αναχωµμάτων και συστηµάτων προστασίας στα πρανή των 
αυτοκινητοδρόµων και στις όχθες των χειμάρρων, για να αποφευχθεί η αντιαισθητική χρήση μπετόν και το 
τσιμµέντωμα των πλαγιών. 


Το φωτογραφικό υλικό είναι απὀ τα αρχεία των: Νικόλα Βερνίκου και Μάκη Αξιώτη. Οι φωτογραφίες του Τίτου Γιοχάλα 
είναι απὀ το Άνδρος. Αρθανίτες και Αρθανίτικα, Πατάκης, Αδήνα, 2000 και βερ://ιννννν.αγγςίοηθιςα.οΓγο/ρῃοΐος.Βίπι 


(ϐ Ν. Βερνίκος --Σ. Δασκαλοπούλου 2004 

